ગુજરાતી નાટક ‘ઝીરો બની ગયો હીરો’ ભાવેશ માંડલિયાએ લખ્યું હતું, જ્યારે નાટકનું ડિરેક્શન વિપુલ મહેતાએ કર્યું હતું. અત્યારે આ નાટક પરથી ફિલ્મની સ્ક્રિપ્ટ બનાવવાનું કામ ચાલી રહ્યું છે જે ડિરેક્ટર વિપુલ મહેતાને થોડા સમય પહેલાં હાર્ટ-અટૅક આવતાં અટકી ગયું હતું. હવે ફરીથી એ કામ શરૂ થઈ ગયું છે. વિપુલ મહેતાએ નાટક પરથી બની રહેલી ફિલ્મ વિશે પુષ્ટિ આપી હતી. વિપુલ મહેતાએ કહ્યું હતું કે નાટકમાં ત્રણ દીવાલની લિમિટેશન હોય છે જ્યારે ફિલ્મમાં કૅન્વસ મોટું મળતું હોય છે એટલે નૅચરલી ફિલ્મમાં ઘણુંબધું કરવાનો અવકાશ મળશે.